Да се подсетимо  неких савета за добро писање састава.

Састав треба да има **три** уобичајене **целине**:

*–****почетак- увод*** (две-три реченице);

– ***разрада***(најважнији део задатка, у њему се одговара на тему; садржи више одељака; овде се основна мисао  развија, објашњавају  појединости  које се из увода развијају; наводе  примери  који најпотпуније доказују оно о чему се пише)

– ***закључак*** (извод из свега што је у задатку речено–  сажете и језгровите мисли -две-три реченице).

Не губи време на интернету јер тема није позната, али кад  је  сазнаш  на часу одмах почни да размишљаш о томе шта све знаш о теми о којој треба да пишеш.

Забележи шта све треба да поменеш у свом саставу.

Унеси осећања у свој рад ( радост, љутњу, узбуђење, изненађење…)

Почни сваку реченицу великим словом.

Имена места и људи такође пиши великим почетним словом.

Реченице не почињи на исти начин (сети се речи са сличним значењем).

Труди се да  оно о чему пишеш буде занимљиво.

На крају реченице стави тачку, упитник или узвичник.

Прочитај  рад и  исправи грешке пре него што  предаш писмени задатак.

Сети се анализа задатака које смо радили, а сутра обавезно понеси  све знање које си до сада сакупљао и наравно ОСМЕХ!  Срећно!

**Понеси вежбанку !**